NAUDOTOS AUTOMOBILINĖS CISTERNOS (GAISRINIO AUTOMOBILIO)
TECHNINĖ SPECIFIKACIJA

1. PIRKIMO OBJEKTAS

Šalčininkų rajono priešgaisrinė tarnyba ketina įsigyti naudotą automobilinę cisterną (toliau – AC), skirtą savivaldybės priešgaisrinės tarnybos gaisrų gesinimo ir pirminiams gelbėjimo darbams atlikti.
AC – gaisrų gesinimo ir gelbėjimo automobilis su vandens cisterna ir stacionariai įrengtu gaisriniu siurbliu, galintis vežti gaisrų gesinimo ir gelbėjimo įrangą bei ne mažiau kaip 4 asmenis, įskaitant vairuotoją.
AC turi būti tinkama registruoti ir eksploatuoti Lietuvos Respublikoje kaip specialiosios paskirties gaisrinis automobilis, atitikti Lietuvos Respublikoje taikomus kelių transporto priemonių registravimo, techninės apžiūros, specialiųjų transporto priemonių ženklinimo, specialiųjų šviesos ir garso signalų bei gaisrų gesinimo ir gelbėjimo technikai taikomus privalomuosius saugos ir eksploatacinių savybių reikalavimus.
Techninėje specifikacijoje nurodyti standartai, techninės specifikacijos, movų tipai, spalvos ar kiti techniniai sprendiniai suprantami kaip minimalūs reikalavimai. Tiekėjas gali siūlyti lygiaverčius sprendinius, jeigu jie užtikrina ne prastesnes funkcines, saugos ir eksploatacines savybes.
2. BENDRIEJI REIKALAVIMAI AC

	Eil. Nr.
	Techninė savybė
	Minimalus reikalavimas
	Tiekėjo siūlomi parametrai / įrodymai

	1.
	Automobilio markė, modelis, pagaminimo / pirmosios registracijos metai
	Tiekėjas nurodo AC markę, modelį, pagaminimo metus ir pirmosios registracijos datą. Pirmosios registracijos data turi būti ne ankstesnė kaip 2001 m. sausio 1 d.
Su pasiūlymu pateikiama registracijos dokumento / techninio paso kopija arba kitas lygiavertis dokumentas.
	Markė, modelis: ________
Pagaminimo metai: ________
Pirmoji registracija: ________

	2.
	Techninė būklė
	AC turi būti techniškai tvarkinga, be konstrukcinių važiuoklės, rėmo, kabinos, cisternos ir antstato pažeidimų, turinčių įtakos saugiam eksploatavimui. Negali būti kiauryminės korozijos, skysčių nuotėkių, stabdžių, vairo mechanizmo, važiuoklės, šviesos prietaisų, specialiųjų šviesos ir garso signalų, siurblio ir vandens komunikacijų gedimų, trukdančių saugiai naudoti AC pagal paskirtį. Rida ne didesnė kaip 30 000 km.
Perkančiajai organizacijai turi būti sudaryta galimybė iki sutarties pasirašymo apžiūrėti siūlomą AC Lietuvos Respublikos teritorijoje arba kitoje pirkimo dokumentuose nurodytoje vietoje.
	Pateikiamas aprašymas ir nuotraukos.

	3.
	Kuras ir variklis
	AC turi būti varoma dyzeliniu varikliu. Variklis turi būti techniškai tvarkingas, be akivaizdžių skysčių nuotėkių ir gedimų, trukdančių eksploatuoti AC pagal paskirtį. Variklio galia ne mažiau 160 kW.
	Variklio tipas / galia: ________

	4.
	Vandens cisterna
	Išvežamas vandens kiekis turi būti ne mažesnis kaip 3 000 l ir ne didesnis kaip 8 000 l. Cisterna turi būti techniškai tvarkinga, sandari, be nuotėkių.
	Vandens cisternos tūris: ________ l

	5.
	Putokšlio talpa
	AC gali turėti putokšlį. Šis reikalavimas nelaikomas privalomu, jeigu pirkimo dokumentuose putokšlio talpa nenumatyta kaip privaloma.
	Yra / nėra. Tūris: ________ l

	6.
	Gaisrinis siurblys
	Gaisrinis siurblys turi būti išcentrinis, varomas automobilio varikliu per papildomą transmisiją arba kitu lygiaverčiu techniniu sprendiniu. Žemo slėgio nominalus našumas – ne mažesnis kaip 1 600 l/min prie 8 bar slėgio. Siurblys turi užtikrinti vandens padavimą iš cisternos ir iš atviro vandens šaltinio. Siurblys turi būti techniškai tvarkingas, be nuotėkių, valdomas saugiai ir patogiai. Siurblio veikimo laikas ne daugiau kaip 450 motovalandų.
Tiekėjas pasiūlyme nurodo siurblio darbo valandų skaičių. 
	Siurblio tipas: ________
Našumas: ________ l/min prie 8 bar
Darbo valandos: ________

	7.
	Važiuoklė ir pavara
	AC važiuoklė turi būti su visais varomais ratais: ratų formulė 4x4, nuolatinė arba įjungiama visų varančiųjų ratų pavara.
	Ratų formulė: ________
Pavaros tipas: ________

	8.
	Pavarų dėžė
	Pavarų dėžė – mechaninė arba automatinė. AC turi turėti žemų pavarų / palėtintojo režimo funkciją arba kitą lygiavertį techninį sprendinį, užtikrinantį važiavimą sudėtingomis sąlygomis.
	Pavarų dėžės tipas: ________
Palėtintojo / lygiaverčio sprendinio aprašymas: ________

	9.
	Kabina ir vietų skaičius
	Kabina turi turėti ne mažiau kaip 4 sėdimas vietas, įskaitant vairuotojo vietą. Visose sėdimose vietose turi būti įrengti saugos diržai, jeigu jie privalomi pagal transporto priemonės konstrukciją ir registravimo metu taikomus reikalavimus.
	Sėdimų vietų skaičius: ________

	10.
	Registracija ir techninė apžiūra
	Iki prekės perdavimo-priėmimo akto pasirašymo tiekėjas savo sąskaita turi įregistruoti AC Lietuvos Respublikoje Perkančiosios organizacijos vardu kaip specialiosios paskirties gaisrinį automobilį, jeigu pirkimo dokumentuose nenustatyta kitaip. AC turi būti pateikiama su galiojančia technine apžiūra.
	Registracija: ________
TA galioja iki: ________

	11.
	Kvėpavimo aparatų tvirtinimai
	AC turi būti įrengti tvirtinimai ne mažiau kaip 2 vnt. suslėgtojo oro kvėpavimo aparatams ir ne mažiau kaip 2 vnt. rezerviniams balionams.
	Tvirtinimų skaičius: ________


3. VANDENS PAĖMIMO IR PADAVIMO JUNGTYS

	Eil. Nr.
	Techninė savybė
	Minimalus reikalavimas
	Tiekėjo siūlomi parametrai / įrodymai

	12.
	Slėginiai vandens išmetimo atvamzdžiai
	AC turi būti įrengti vandens išmetimo atvamzdžiai iš gaisrinio siurblio slėginėms gaisrinėms žarnoms prijungti. Movos – STORZ B75 arba lygiavertės, su aklėmis, tinkamos PN 16 slėgiui. Movos turi atitikti GTC/TS 11:2023, GTC/TS 12:2024 arba lygiaverčių standartų reikalavimus. Slėginės movos turi būti pažymėtos raudona spalva arba kitu aiškiai identifikuojamu žymėjimu.
	Movų skaičius / tipas: ________

	13.
	Vandens užpylimo angos
	AC turi būti įrengtos vandens užpylimo angos. Movos – STORZ B75 arba lygiavertės, su aklėmis, tinkamos PN 16 slėgiui. Movos turi atitikti GTC/TS 11:2023, GTC/TS 12:2024 arba lygiaverčių standartų reikalavimus. Užpylimo movos turi būti pažymėtos mėlyna spalva arba kitu aiškiai identifikuojamu žymėjimu.
	Angų / movų skaičius: ________

	14.
	Įsiurbiamosios žarnos ir koštuvas
	AC turi būti komplektuojama su gofruotomis gaisrinėmis įsiurbiamomis žarnomis ir vandens koštuvu vandeniui paimti iš atviro vandens šaltinio. Sujungtų įsiurbiamųjų žarnų bendras ilgis turi būti ne mažesnis kaip 8 m. Galimi komplektavimo variantai: 2 vnt. po 4 m, 4 vnt. po 2 m arba kitas lygiavertis komplektas, užtikrinantis ne trumpesnį kaip 8 m bendrą ilgį.
	Komplektacija: ________


4. ANTSTATAS, ŽENKLINIMAS IR PAPILDOMA ĮRANGA

	Eil. Nr.
	Techninė savybė
	Minimalus reikalavimas
	Tiekėjo siūlomi parametrai / įrodymai

	15.
	Dažymas, skiriamieji ženklai, specialieji šviesos ir garso signalai
	AC turi būti nudažyta raudona spalva RAL 3000 arba lygiaverte, su kontrastinės baltos spalvos elementais, pažymėta skiriamaisiais ženklais ir aprūpinta specialiaisiais šviesos bei garso signalais pagal GTC/TS 07:2019 „Valstybinės priešgaisrinės gelbėjimo tarnybos specialiosios transporto priemonės. Dažymas, skiriamieji ženklai, specialieji šviesos ir garso signalai. Techniniai reikalavimai“ arba lygiaverčius reikalavimus.
	Atitikties aprašymas: ________

	16.
	Atitikties dokumentas
	Iki prekės perdavimo-priėmimo akto pasirašymo automobilis turi turėti atliktą technine ekspertizę, leidžiančią įregistruoti automobilį VĮ „Regitra“ kaip specialiosios paskirties BAD SN kategorijos transporto priemonę.
	Dokumentas pateikiamas iki perdavimo.

	17.
	Kopėčios ant antstato
	Prie antstato galinės dalies turi būti įrengtos kopėčios užlipti ant antstato viršutinės dalies. Kopėčios turi turėti dvi fiksuotas padėtis – transportavimo ir naudojimo
	Sprendinio aprašymas: ________

	18.
	Apšvietimo sprendinys
	AC turi turėti stacionarų arba mobilų įvykio vietos apšvietimo sprendinį. Ant stiebo turi būti ne mažiau kaip 2 šviestuvai. Apšvietimas turi veikti nuo AC įrengto arba komplektuojamo elektros šaltinio.
	Apšvietimo sprendinys: ________


	19.
	Ištraukiamos kopėčios
	Ant antstato stogo arba kitame saugiame laikiklyje turi būti tvirtinamos ištraukiamos arba sudedamos kopėčios, tinkamos naudoti priešgaisrinėje gelbėjimo veikloje ir atitinkančios gamintojo techninių dokumentų arba taikomų standartų reikalavimus.
	Kopėčių tipas / ilgis: ________


5. DOKUMENTŲ PATEIKIMO IR PERDAVIMO REIKALAVIMAI

	Eil. Nr.
	Techninė savybė
	Minimalus reikalavimas
	Tiekėjo siūlomi parametrai / įrodymai

	20.
	Dokumentai, pateikiami su pasiūlymu
	Su pasiūlymu tiekėjas pateikia: 1) siūlomos AC registracijos dokumento / techninio paso kopiją arba lygiavertį dokumentą; 2) siūlomos AC nuotraukas iš priekio, galo, abiejų šonų, kabinos, antstato ir įrangos skyrių; 3) užpildytą techninės specifikacijos atitikties lentelę, nurodant konkrečius siūlomos AC parametrus; 4) informaciją apie pirmosios registracijos datą, ridą, siurblio darbo valandas, vandens cisternos tūrį, siurblio našumą, vietų skaičių, ratų formulę ir pagrindinius komplektacijos elementus.
	Pateikta / nepateikta

	21.
	Dokumentai, pateikiami iki prekės perdavimo-priėmimo akto pasirašymo
	Iki prekės perdavimo-priėmimo akto pasirašymo tiekėjas pateikia: 1) dokumentą, patvirtinantį AC registraciją Lietuvos Respublikoje Perkančiosios organizacijos vardu, jeigu pirkimo dokumentuose nenustatyta kitaip; 2) galiojančios techninės apžiūros dokumentą; 3) civilinės atsakomybės privalomojo draudimo dokumentą, galiojantį ne trumpiau kaip 1 mėnesį nuo prekės perdavimo-priėmimo akto pasirašymo dienos; 4) garantinius įsipareigojimus.
	Pateikta / nepateikta

	22.
	Techninės apžiūros galiojimas
	Prekės perdavimo metu AC turi būti su technine apžiūra, galiojančia ne trumpiau kaip 9 mėnesius nuo prekės perdavimo-priėmimo akto pasirašymo dienos.
	TA galioja iki: ________

	23.
	Pristatymo terminas
	AC pristatoma ir perduodama Perkančiajai organizacijai ne vėliau kaip per 1 mėnesį nuo pirkimo-pardavimo sutarties įsigaliojimo dienos. 
	Pristatymo terminas: ________

	24.
	Garantija
	Tiekėjas suteikia ne trumpesnę kaip 12 mėnesių arba 10 000 km garantiją AC varikliui, pavarų dėžei, priekiniam ir galiniam tiltams, gaisriniam siurbliui ir vandens cisternai. Garantiniu laikotarpiu atsiradusius garantinius gedimus tiekėjas šalina savo sąskaita. Garantinis laikotarpis skaičiuojamas nuo prekės perdavimo-priėmimo akto pasirašymo dienos.
Pastaba: jeigu pirkimo vykdytojas, įvertinęs rinką, siekia ilgesnės garantijos, galima nustatyti 24 mėnesių arba 10 000 km garantiją.
	Garantijos terminas: ________


6. TIEKĖJO PASIŪLYMO PILDYMO REIKALAVIMAS

Tiekėjas privalo nurodyti konkrečius siūlomos AC parametrus. Negalima apsiriboti įrašais „atitinka“, „taip“, „yra“ ar panašiais abstrakčiais atsakymais, jeigu pagal reikalavimo pobūdį galima nurodyti konkretų parametrą, dokumentą, komplektacijos elementą arba techninį sprendinį.
